Preşedintele USR Neamţ, deputatul Iulian Bulai, s-a declarat indignat de decizia ministrului Sănătăţii de a testa pentru COVID-19 toţi locuitorii Bucureştiului şi a subliniat că prioritatea ar trebui să fie Moldova, a scris el într-o postare pe Facebook. Parlamentarul a explicat că cele mai multe persoane care s-au întors deja sau care vor reveni din străinătate sunt din judeţele Moldovei şi, de aceea, trebuie realizate testările locuitorilor de aici. În plus, Iulian Bulai a dat exemplul situaţiei de la Spitalul Clinic Judeţean Suceava, unde ar trebui testat tot personalul unităţii. "Sunt indignat. Foarte supărat! Moldova trebuie testată întâi, nu Bucureştiul! Prioritatea e focarul de coronavirus. Focarul din Moldova. Asta e prioritatea de testare. Marea prioritate, de care depinde viaţa oamenilor dintr-o întreagă regiune. Concentraţi-vă pe vieţile în pericol acum, domnule Costache, nu aşteptaţi alegerile ca să descoperiţi că Moldova există! Fără această testare, riscăm să devenim Lombardia României. Vrem testare în Moldova", a scris deputatul pe Facebook. Preşedintele USR Neamţ i-a cerut ministrului Sănătăţii să demisioneze dacă nu poate gestiona această situaţie. AGERPRES/(AS - autor: Gabriel Apetrii, editor: Oana Popescu, editor online: Anda Badea)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.